અમારા પરિવારમાં કલા અને શિક્ષણને હંમેશાં પ્રોત્સાહન આપવામાં આવ્યું છે. એમાંય સંગીત અને ચિત્રકામ જેવા વિષયો તો ફરજિયાત રહ્યા છે. શ્રીમંત પરિવારમાં મારો જન્મ થયો હોવા છતાં જીવનમાં પોતાનું અનોખું કંઇક કરવું એવા વિચારો અમારામાં પહેલેથી જ રોપવામાં આવ્યા હતા. નાના હોઇએ ત્યારે શું કરવું, શેમાં આગળ વધવું એનું આપણને ખાસ કોઇ જ્ઞાન ન હોય. એવું જ મારી સાથે બન્યું. મારે ભણીગણીને કંઇક કરવું હતું.